Multisim to‘plami Windows

|
Multisim to‘plami Windows
|
bet | 2/3 | Sana | 25.12.2023 | Hajmi | 1,04 Mb. | | #128208 |
Bog'liq 2-mavzu. Elektron sxema smulyatoriMultisim to‘plami Windows standart interfeysidan foydalanadi. Interfeysning yuqori sezgirligi va soddaligi uni qo‘llash uchun ancha yengillik beradi.
Multisim bitta ishlab chiqish muhitida sxemani ishlab chiqish va uni sinash/emulatsiya uchun imkoniyat yaratadi.
Odatdagi SPICE tahlilidan tashqari Multisim foydalanuvchilar uchun sxemaga virtual asboblarni ulashga imkon beradi. Bu real voqealarni imitatsiya yordamida natijalarni sodda va tezkor ko‘rish usuli hisoblanadi.
Zaruriyat bo‘lganda yuqori murakkablikda tahlil qilish uchun Multisim tahlilning turli funksiyalarini taqdim etadi. Multisim tarkibiga Grapher – ko‘rish va ma’lumotlarni tahlil qilish uchun kuchli vosita kiritilgan.
O‘tkazgichlar rangini o‘zgartirish imkoniyati sxemani o‘zlashtirish uchun ancha qulaylik yaratadi. Turli ranglar yordamida grafikani ham tasvirlash mumkin, bu esa bir necha bog‘liqliklarni bir vaqtda tadqiq qilishda juda qulaydir.
Elektrotexnika va elektronikani o’rganishda sinash va tajribalar o’tkazish zarurligi hech kimda shubha uyg`otmaydi. Lekin ularni o’tkazish jiddiy qiyinchiliklarni keltirib chiqarishi mumkin (ayniqsa hozirgi vaqtda). Yaxshi o’quv laboratoriyasi zamonaviy o’lchov jixozlariga va ularni ishchi holatda saqlab tura oladigan malakali xodimlarga ega bo’lishi kerak. O’quv yurtlari uchun bunday laboratoriyani ushlab turish qiyin masaladir.
Keyingi qirq yil ichida elektr va elektron sxemalarni hisoblash vositalari tezlik bilan o’zgarib bordi. Bunday vosita sifatida 70- yillarning boshida foydalanilgan logarifmik lineykaning o’rnini 70- yillarning ikkinchi yarmida kalkulyatorlar va mini EHM lar egallay boshladi. Mini EHM larning o’rniga 80-yillarning o’rtalariga kelib hisoblash quvvatlari va imkoniyatlari uzluksiz ortib borayotgan personal kompyuterlar (PK) qo’llanila boshlandi. Elektron sxemalarning tahlili bo’yicha PK larning dasturiy ta`minoti faqat hisoblashlarning algoritmlari va sonli tahlil usullarini rivojlantirish yo’nalishidagina emas, balki har xil turdagi sxemalar (analogli, raqamli, raqamli-analog, impuls va boshqalar) bilan tajribalar o’tkazish uchun virtual muhitni yaratish imkoniyatini beruvchi foydalanuvchi uchun qulay interfeysni yaratish yo’nalishida ham rivojlandi.
2.1.-rasm. Multisim dasturiy ta’minoti ishchi oynasi.
Alohida ta`kidlash kerakki, Shaxsiy kompyuterning foydalanuvchi interfeysini yaratish sohasidagi yutuqlar shu darajada ta`sirliki, ular sxemalarni tadqiq qilishga bo’lgan uslubiy qarashning keskin o’zgarishiga olib keldi. Personal kompyuterdan foydalanish an`anaviy o’quv laboratoriyalariga alternativ - virtual laboratoriyalarning yaratilishiga olib keldi. Virtual laboratoriya, umuman olganda, tadqiqotchining real laboratoriyadagi harakatlarini (ishini) imitatsiya qiluvchi interfeysga ega bo’lgan sonli hisoblash dasturidir. Yuqori tezkorlik va katta hajmdagi xotiraga ega bo’lgan zamonaviy shaxsiy kompyuterlarda hisoblashlarning sonli usullari yordamida murakkab modellarni ham aniqligi real ob`ektlarda o’tkaziladigan tajribalarda olinadigan natijalarning aniqligidan qolishmaydigan aniqlikda tadqiq qilish mumkin.
Elektrotexnika va elektronikani o’rganish jarayoni sxemalarni tahlil va tadqiq qilish bilan bog`liq. Ushbu jarayonni kompyuter maksimal darajada engillashtirishi kerak. Virtual muhit kompyuterda elektr va elektron sxemalar ustida tajribalar o’tkazish uchun etarli sharoitlar yaratilgan laboratoriyani amalga oshirishi va olinadigan natijalarning aniqligi real sharoitlarda olinadigan natijalar aniqligidan qolishmasligi kerak.
Modellash real jarayonga maksimal darajadi yaqinlashtirilgan bo’lishi, ya`ni, sxemani tuzish, unga o’lchash asboblari va ostsillografni ulash, sxema elementlarining parametrlarini hamda ishlash rejimlarini o’rnatish va natijalarni olish jarayonlarini o’z ichiga olishi kerak. Foydalanuvchiga bunday imkoniyatlarni beruvchi dasturlardan biri Electronics Workbench dasturi – kompyuterda virtual elektron laboratoriya bo’lib hisoblanadi. Unga asos qilib professional modellash dasturi PSPICE olingan bo’lishiga qaramasdan Electronics Workbench dasturi maksimal darajada qulay interfeysga ega. Unda ampermetr, voltmetr, multimetr, generator va ostsillograf kabi tanish asboblarning mavjudligi tadqiqot jarayonining tabiy va tushunarli bo’lishini ta`minlaydi.
Dasturning tarkibida zamonaviy asboblarning mavjudligi foydalanuvchiga oddiydan boshlab juda murakkab tajribalarni o’tkazish imkoniyatini beradi. Bunday vosita o’qitishda ideal bo’lib hisoblanadi, chunki elementlar va asboblar bo’yicha har qanday cheklashlarni olib tashlash imkoniyatini beradi. Bundan tashqari Electronics Workbench dasturi real elektron va o’lchash asboblari hamda sxemalarni ishlash printsiplarini o’rganish uchun trenajyor vazifasini bajarishi mumkin.
2.2.-rasm. Electronics Workbench dasturiy ta’minoti ishchi oynasi
|
| |